kardosdrur/scandi-wiki huggingface dataset:
Amused to Death

Amused to Death er et konceptalbum af den tidligere Pink Floyd-bassist Roger Waters, udgivet i 1992. Genudgivet i en remastered udgave i 2015 hvilket inkluderede Blue-ray version.

Baggrund 
Roger Waters påbegyndte Amused to Death i 1987 da han skrev Perfect Sense. Albumcoveret viser en abe der ser TV som reference til Stanley Kubrick's 2001: A Space Odyssey. 


Album fra 1992
Roger Waters
In the Flesh - Live

In the Flesh – Live er et to-disk livealbum der opbringer optrædener fra Roger Waters' 3-årige In the Flesh turné. Der blev også produceret en DVD med samme titel, og de to blev udgivet i en samling i år 2006. En SACD der præsenterede både stereo og 5.1 mixes blev også udgivet.

Album fra 2000
Livealbum fra 2000
Jimmy Choo

Jimmy Choo født Jimmy Choo Yeang Keat (født 1961), er en malaysisk født modedesigner, som har base i London. Han er bedst kendt for at grundlægge mærket Jimmy Choo Ltd, sammen med Tamara Mellon, mærket er kendt for håndlavede sko til kvinder. 

Skoene er blevet gjort kendte af bl.a. Prinsesse Diana samt serien Sex and the City, hvor hovedpersonen Carrie (spillet af Sarah Jessica Parker) i et afsnit udbryder den berømte replik:

"I've lost my Choo (jeg har mistet min Choo)".

Choos sko er meget eksklusive og ses ofte båret af kendte og berømte.

Eksterne henvisninger 

 Officiel hjemmeside

Modeskabere
Personer fra Malaysia
Kevin Skinner

Kevin Skinner (født 25. februar 1974) hedder oprindeligt Patrick Kevin Skinner. Han er en amerikansk countrysanger fra Kentucky. Han er vinder af fjerde sæson af America's Got Talent Show.

Uddannelse 
Kevin er blevet uddannet på Graves County High School i 1991.

Sangkarriere 
Kevin Skinner begyndte at spille guitar da han var 12 år gammel. Han har spillet, skrevet og sunget sine sange lige siden han lærte kunsten af musik fra sin musiker far, Joe, der er fan af Hank Williams. Kevin har udgivet musikvideoer under navnet Bent Lemon og er medlem af sin bror Rodneys band "Skinner og Friends". 
Da Kevin stillede op i America´s Got Talent i 2009, rørte han dommerne og publikum, som faktisk allerede havde dømt ham ude pga. hans udseende, inden han var gået i gang med at synge.

Countrymusikere
Sangere fra USA
Henrik Blichmann

Henrik Blichmann (4. september 1914 – 10. juli 1994) var en dansk jazzkomponist, -pianist og orkesterleder.

Henrik Blichmann var en af pionererne i dansk swingjazz. Han dannede sit første orkester i en alder af kun 20 år. Henrik Blichmanns Swing Band blev hurtigt populært og spillede ofte i direkte udsendelser på landsdækkende radio, bl.a. fra National Scala. Senere blev Henrik Blichmann især kendt for sine kompositioner, et virke han fortsatte til langt op i 1980'erne. I de daværende Lulu Ziegler-kabareter lancerede han numre som "Ved kajen" og "To mennesker", begge med tekst af Helge Kjærulff-Schmidt. Han var gift med skuespillerinden Tove Wallenstrøm.

Kilder / eksterne henvisninger 

 Artikel på engelsk om Henrik Blichmann på All About Jazz

Eksterne henvisninger 
 

Jazzmusikere fra Danmark
Danskere i 1900-tallet
Pianister fra Danmark
Jazzkomponister
Wingback

En wingback er en position i fodbold som er placeret mellem midtbanen og forsvaret. En wingback er betegnet som en back, der indbefatter i den offensive tilgang til spillet. Wingbackens rolle er at styrke den offensive spillestil, samtidig med, at den fungerer som en normal back.
I Danmark er brugen af wingbacker ikke videre populært, men spillere som blandt andet Rasmus Daugaard og Thomas Rasmussen har gjort deres med at videreføre budskabet om brugen af wingbacken, med deres egen måde at spille positionen. I udlandet hedder de bedste wingbacker blandt andre Philip Lahm, Dani Alves, Roberto Carlos og Cafu.

Fodboldhold
Fodboldspillere
The Baseballs

The Baseballs er et rock'n'rollband fra Tyskland, som blev dannet i 2007 i Berlin. De blev populære med sin rockabillyversioner af pop hits som Umbrella, af Rihanna og Hot N Cold af Katy Perry.

Den næste single, "Last i Line" blev udgivet 22. marts i 2010. Der er en coverversion af en Nylon Beat -sang. Nylon Beat var en pop duo fra Finland.

De står blandt andet bag albummene Strike! og Strings 'n' Stripes.

Musikgrupper fra Tyskland
Stéphane Bourgoin

Stephane Bourgoin (født i Paris i 1953) er en fransk forfatter, journalist, filmmager og boghandler med speciale i kriminologi (studiet om serimordere) og detektivromaner.

Voldtægt og mordet på Stephane Bourgoins kone af en seriemorder i 1976 er kilden til hans interesse for denne type kriminelle gerninger.

Han har udgivet bøger om fænomenet i eget navn og under pseudonymet "Stephen Jallieu". Han var medforfatter på Les Crimes cannibales (2004), L'Année du Crime (2006) og Infanticides (2007).

Han var – blandt andre – et medlem af juryen på festivalen Fantastic'Arts i 1999.

Eksterne henvisninger 
 

Filmproducere fra Frankrig
Faglitterære forfattere fra Frankrig
Personer fra Paris
Aage Nielsen

Aage Nielsen kan henvise til flere personer:

 Aage Nielsen (ingeniør) (1873-1945) – dansk søofficer og ingeniør
 Aage Nielsen (købmand) (1878-1922) – dansk købmand
 Aage Nielsen (kirurg) (1887-1949) – dansk kirurg
 Aage Nielsen (revisor) (1890-1969) – dansk revisor
 Aage Nielsen (skolemand) (1897-1973) – dansk skolemand
 Aage Nielsen (direktør) (1898-1980) – dansk direktør
 Aage Nielsen (chefredaktør) (1900-1987) – dansk chefredaktør
 Aage Nielsen (atlet) – en dansk atlet

Andre:
 Aage Krarup Nielsen (1891-1972) – dansk læge og forfatter
 Niels Åge Nielsen (1913-1986) – dansk professor i nordiske sprog
De 24 Timer

De 24 Timer er et jazzoratorium fra 1932. Det var meget populært på skoler og gymnasier landet over frem til 1950'erne, og de kendteste sange derfra er 'Bøf med løg' og 'Matematik'. Oratoriet har musik af Bernhard Christensen og tekst af Sven Møller Kristensen og blev uropført i Studenterforeningen i København den 4. december 1932. 

Oratoriet var banebrydende ved at behandle de unges hverdag og dertil anvende rytmisk musik, som på dette tidspunkt stadig var nyt. I forordet bemærkes det, at det vil være en god idé at lytte til amerikanske jazzplader for at finde inspiration.

Værket gennemgår døgnets 24 timer i en række sange og optrin, som det opleves af unge, der går i skole. 

 Kl. 1-2-3-4 Kor af Sovende 
 Kl. 5 Rosendrømme 
 Kl. 6 Mareridt
 Kl. 7 Go'-morgen
 Kl. 8-9-10 Matematik. Botanik. Tysk
 Kl. 11 Frikvarter
 Kl. 12 Geografi
 Kl. 13 Latin, Dødsmesse
 Kl. 14 Fri!
 Kl. 15 Ved Bellevue
 Kl. 16 Paa Strøget
 Kl. 17 Fyraften
 Kl. 18 Mad. (Bøf med Løg)
 Kl. 19 Aandsliv
 Kl. 20 Jazzkoncert
 Kl. 21 I Biografen
 Kl. 22 Dancing
 Kl. 23 I Gadedøren
 Kl. 24 Det store Ur.

Spilletid: Ca 1 time.

Note 
En opførelse fandt sted i Politikens Hus d 12. november 2009 i forbindelse med fejringen af Sven Møller Kristensen 100 år.

Diskografi 
 Dansk Guldalder Jazz vol 1 (1930-33) EMI – 748973-2
 1. Skoletimer / 2. Geografi / 3. Kl. 14 fri / 4. Bøf med løg 
 (indspillet 1933, medvirkende: 3 Rhythm Girls, Aksel Schiøtz og Kjeld Nørregaard)

Musik i 1932
Kompositioner
Aage Nielsen (ingeniør)

Aage Nielsen (født 24. juni 1873 i Silkeborg, død 6. juli 1945 i Espergærde) var uddannet søofficer, men fik størst betydning som ingeniør og entreprenør. Han var sammen med Rudolf Christiani grundlægger af firmaet Christiani & Nielsen.

Aage Nielsen var søn af kommandør, adm. direktør for Burmeister & Wain Knud C.J. Nielsen og hustru Theodora. 1895 blev han sekondløjtnant i Marinen, 1901 premierløjtnant, men tog afsked 1906 for at hellige sig ingeniørvirksomheden i Christiani & Nielsen, som var blevet stiftet 1904. 1923 blev han kaptajn af reserven.

Han var bestyrelsesmedlem i A/S Recks Opvarmings-Compagni. Han var Ridder af Dannebrog.

Kilder 
 Kraks Blaa Bog 1929

Eksterne henvisninger 
 

Søofficerer fra Danmark
Erhvervsfolk fra Danmark
Ingeniører fra Danmark
Danskere i 1800-tallet
Danskere i 1900-tallet
Personer fra Silkeborg
Personer i Kraks Blå Bog (afdøde)
Personer i Dansk Biografisk Leksikon
Poul Larsen

Poul Larsen kan henvise til flere personer:

 Poul Larsen (ingeniør) (1859-1935) – dansk ingeniør
 Poul Larsen (botaniker) (1909-1976) – dansk professor i botanik
 Poul Bogs Larsen – dansk atlet
 Poul F. Larsen (1916-?) – dansk direktør i UNICEF
 Poul V. Larsen (1902-?) – dansk bankdirektør
 Poul Larsen (digter) (født 1940) – dansk digter og forfatter
Aage Kann Rasmussen

Aage Gudmund Kann Rasmussen (født 16. marts 1904 på Mandø, død 8. januar 1991) var en dansk ingeniør, bror til Villum Kann Rasmussen.

Han var søn af sognepræst Lars Bertel Rasmussen og hustru Thereese f. Kann, blev student fra Sorø Akademi 1922, cand.polyt. 1927 og ansat i firmaet Christiani & Nielsen, København 1928.

1929 kom han til Asien som ansat i J. Hindhede & Co., Ltd. Singapore 1929, i Public Works Department, Singapore 1930 og i Christiani & Nielsen (Siam) Ltd. 1932-46, fra 1933 som selskabets direktør. Han var leder af Christiani & Nielsen's virksomheder i Asien, Afrika og England 1947-55 og direktør ved hovedkontoret i København for samtlige Christiani & Nielsens europæiske og oversøiske selskaber 1955-61. Han var siden adm. direktør for A/S Falkoner Centret 1967-71. Han skrev senere bogen Danske i Siam 1858-1942 (1986) på baggrund af sit kendskab til regionen.

Derudover var Kann Rasmussen medlem af bestyrelserne for flere af Christiani & Nielsens udenlandske datterselskaber 1946-61, for Owen Falls Construction Co. 1950-57. for A/S Falkoner Centret 1967-71, for V. Kann Rasmussen Holding A/S og flere selskaber herunder, for Velux Fonden, for Niro Atomizer A/S (formand fra 1973), for H. Lundbeck & Co. A/S (formand fra 1972) samt af bestyrelsen for Fru Grete Lundbeck, f. Sterregaard's Fond og Fabrikant Hans Lundbeck og hustru Grete, f. Sterregaard's Legat, for Dansk-Indisk Forening 1951-62, for Dansk-Thai Forening 1951-65 (formand 1961-65), for Sorø Kunstmuseum 1963-69 og foreningen Dansk Samvirke 1953-70 (næstformand 1967-70), medlem af bestyrelsen for den selvejende institution Vikingeskibshallen i Roskilde, formand for bestyrelserne for Dansk Entreprenørselskab Christiani & Nielsen A/S og A/S Conia 1961-71, for Bigum & Stenfos A/S, for Den Holbergske stiftelse Tersløsegaard, for Soransk Samfund 1963-69. Han var medlem af Akademiet for de Tekniske Videnskaber fra 1959 og Ridder af 1. grad af Dannebrog.

Efter hans død i 1991 kom Møllehøjgårdsamlingen til Danmarks Biblioteksskoles Bibliotek. Bogsamlingen består af ca. 1100 bind samlet og udvalgt af Aage Kann Rasmussen. Samlingen har titlen "Den vestlige verdens store bøger", og består af bøger af og til dels om ca. 200 udvalgte forfattere gennem 3000 år. Alle genrer, filosofi, historie, skønlitteratur, naturvidenskab, jura, medicin etc. er repræsenteret.

Han blev gift 16. juli 1931 med Grethe Ahrens (f. 3. september 1905 i København), datter af ingeniør Otto Ahrens og hustru Ingeborg f. Schepeler.

Noter

Kilder 
 Kraks Blå Bog 1974

Åge
Ingeniører fra Danmark
Medlemmer af Akademiet for de Tekniske Videnskaber
Danskere i 1900-tallet
Erhvervsfolk fra Danmark
Riddere af 1. grad af Dannebrog
Personer i Kraks Blå Bog (afdøde)
Personer fra Mandø
Seltjarnarnes

Seltjarnarnes (udt: sell-tjardnar-nes) er en by og kommune vest for Reykjavík i Island. Kommunen der ligger yderst på halvøen havde i december 2006 4.467 indbyggere. Seltjarnarneshreppur afholdt sit første kommunevalg i 1875. Før den tid omfattede det gamle Seltjarnarneshreppur hele næsset mellem fjordene Kollafjörður og Skerjafjörður (det vil sige hovedparten af Reykjavík). Dele af Kópavogur hørte indtil 1948 ligeledes til Seltjarnarneshreppur, og fra januar 1948 har kommunen det samme område som i dag. 

Seltjarnarnes fik sine købstadsrettigheder den 29. marts 1974.
Sjálfstæðisflokkurinn har siden 1962 haft flertal i byrådet Ved det sidste kommunevalg i 2006 fik partiet 67,2% af stemmerne og 5 ud af 7 medlemmer af rådet. Borgmesteren er Ásgerður Halldórsdóttir. 

I 2004 blev de to folkeskoler Mýrarhúsaskóli (1.-6. klasse) og Valhúsaskóli (7.-10. klasse) til Folkeskolen Seltjarnarness med ca. 750 elever fra 1. til 10. klasse. Folkeskolen, bibliotek, musikskole, børnehaver, Idrætscenter, plejehjem og lægecenteret ligger i det samme område. 

Idrætscenteret har svømmehal, sportshal, fitnescenter og flere udendørs fodboldbaner og mod øst i nærheden af Grotta er der en golfbane.

Seltjarnarnes Kirke der blev indviet 1989 er bygget af beton og limtræ, med stålplader som tag og limtræ som indvendig er beklædt med fyrretræ.

Der er fra 7:00-24:00 ca. hver halve time busforbindelse til Reykjavík.

Seværdigheder 
 Medicinmuseet Nesstofa befinder sig i den vestlige del af byen. Bygningerne stammer fra omkring 1763 og var indtil 1876 medicinsk faghøjskole.
 Det farmaceutiske museum Lyfjafræðisafn ligger ved siden af Nesstofa. Der er der blandt andet udstillet et apotek fra århundredeskiftet.
 Nord for halvøen ligger den lille ø Grotta som foruden at have et fyrtårn bygget 1897, er et yngleområde for mange fuglearter. Øen er forbundet med halvøen med en landtange, som er oversvømmet under højvande.

Eksterne henvisninger 

 Kommunens hjemmeside 

Byer på Island
Lucia Popp

Lucia Popp (født 12. november 1939 i Záhorská Ves i Slovakiet, død 16. november 1993 i München i Tyskland) var en slovakisk opera sopran.

Popp studerede drama på Bratislava akademiet og tog samtidig sangundervisning. Hun debuterede i operaen Tryllefløjten i Bratislava.

Hun blev i 1963 inviteret til Wien af dirigenten Herbert von Karajan for at synge i Wiener Staatsoper, som kom til at betyde meget for hendes karriere.

Popp var en strålende fortolker af Wolfgang Amadeus Mozart, Edvard Grieg, Richard Strauss og Franz Schubert.

Hun sang mange partier i Mozarts operaer som Tryllefløjten og Figaros bryllup.

Popp arbejdede med store dirigenter som Otto Klemperer, Herbert von Karajan og Leonard Bernstein.

Lucia Popp var i sit første ægteskab gift med dirigenten Georg Fischer og i sit andet ægteskab med den 15 år yngre tenor Peter Seiffert.

Indspilninger 
En række af hendes indspilninger er udgivet på pladeselskaberne EMI, Deutsche Grammophon og Phillips og Hyperion.

Operasangere
Sangere fra Ungarn
Sangere fra Slovakiet
Pedro Álvares Cabral

Pedro Álvares Cabral (født ca. 1467, død ca. 1520) var en portugisisk opdagelsesrejsende. Han var den første europæer der gik i land i nutidens Brasilien.

Det menes, at han blev født i Belmonte i provinsen Beira Baixa i Portugal.

Den 9. marts 1500 forlod han Portugal med en flåde på 13 skibe og et mandskab på 1500 for at sejle samme rute som Vasco da Gama til Indien. På vejen til Kap det gode håb lagde han kursen længere mod sydvest end da Gama gjorde. 1. Påskedag 22. april i år 1500 steg et bjerg op i horisonten, som han kaldte "Monte Pascoal" (fra det portugisiske Páscoa, påske). Cabral styrede mod bjerget, og dagen efter kunne han gå i land og etablere en havn til sine skibe i Porto Seguro. Da han troede han havde opdaget en ø, kaldte han det nye land for "Det sande kors' ø" (Ilha da Vera Cruz) og erklærede det for portugisisk område. 

Cabral sendte et af skibene tilbage til Portugal for at fortælle om fundet, mens resten af skibene fortsatte ekspeditionen sydøstover den 3. maj. Ved Kap det gode håb kom ekspeditionen ud i en storm, noget som førte til at 4 skibe forliste. På den videre rejse opdagede et af skibene, som var blevet skilt fra de andre i dårligt vejr, en ø som senere blev kendt under navnet Madagaskar.

Cabral fortsatte til Indien for at handle med peber og andre krydderier, og etablerede en handelsstation i Cochin. Bare fire af de oprindelige 13 skibe returnerede til Portugal i 1501.

Cabral blev gravlagt i et kloster i Santarém i Portugal i 1520.

Eksterne henvisninger 

 

Opdagelsesrejsende fra Portugal
Richard Arnell

Richard Anthony Sayer ("Tony") Arnell (født 15. september 1917 i Hampstead, London, England, død 10. april 2009) var en engelsk komponist.

Arnell studerede under John Ireland på Royal College of Music i London. Han har skrevet 11 symfonier, 6 strygekvartetter, koncertmusik, kammermusik og filmmusik.

Han er en fremragende orkestrator, og dirigenten Thomas Beecham gik så langt, at han kaldte ham den største orkestrator siden Hector Berlioz.

Udvalgte værker 

 Symfoni (1938) - for orkester
 Symfoni (1939) - for strygeorkester
 Symfoni nr. 1 (1943) - for orkester
 Symfoni nr. 2  "Rufus" (1942-1944) - for orkester
 Symfoni nr. 3 (1944–1945) - for orkester
 Symfoni nr. 4 (1948) - for orkester
 Symfoni nr. 5 (1955) - for orkester
 Symfoni nr. 6 "Armbolten" (1992–1994) - for orkester
 Symfoni nr. 7 "Mandela" (1996) - for orkester
 Symfoni "Dagenham" (1952) - for orkester
 Symfoni "Næsten Variation" (1941) - for orkester
 "Lord Byron" (1952) (et symfonisk portræt) - for orkester
 6 Strygekvartetter (1939, 1941, 1945, 1950, 1962, 1994) 
 Klaverkoncert (1946) - for klaver og orkester
 "Den tredje hemmelighed" (1964) - filmmusik
 "Den Sorte Panter" (1977) - filmmusik
 Kantate "Krigsherren" (1945) - for sopran, kor og orkester
 "Ode til vestblæsten" (1949) - for sopran og orkester

Komponister fra England
Klassiske komponister fra det 20. århundrede
Personer fra London
John Becker (komponist)

John Joseph Becker (22. januar 1886 i Henderson, Kentucky 21. januar 1961 i Wilmette, Illinois) var en amerikansk komponist.

Becker hører til i komponistgruppen af ultra moderne musik i USA , ved siden af Charles Ives, Henry Cowell, Wallingford Riegger og Carl Ruggles.

Han har komponeret 7 symfonier, koncerter, og orkestermusik.

Udvalgte værker 

 Symfoni nr. 1 (1912) - for orkester 
 Symfoni nr. 2 "Tragisk fantasi" (1920, Rev. 1937) - for orkester
 Symfoni nr. 3 "Symfonisk genvej" (1929) - for orkester
 Symfoni nr. 4 (193?) - for orkester
 Symfoni nr. 5 "Hyldest til Mozart" (1942) - for orkester
 Symfoni nr. 6 "Uden bondage" (1941-1942) - for højttaler, kor og orkester.
 Symfoni nr. 7 (1953) - for kor og orkester
 Lydstykker" (1935-1959) - for orkester
 KLaverkoncert ""Arabesque" (1930) - for klaver og orkester 
 "Koreografisk stykke" "Abongo" (1933) - for slagtøj  The Abongo 
 "Symfonisk messe" (1933) - herrekor

Eksterne henvisninger
  om John Becker på www.musicweb-international.com 

Komponister fra USA
Conrad Beck

Conrad Arthur Beck (født 16. juni 1901 i Lohn, Schaffhausen, død 31. oktober 1989 i Basel, Schweiz) var en schweizisk komponist.

Beck studerede i Paris mellem 1924 og 1933 hos Jacques Ibert og senere hos Arthur Honegger, Nadia Boulanger og Albert Roussel.

Han var inspireret af fransk musik, navnlig det af Honegger. Han komponerede i en modernistisk stil med et stort udtryk.

Han komponerede 7 symfonier, orkesterværker, koncerter og kammermusik.

Beck hører til en af de vigtige modernister i det 20. århundrede fra Schweiz.

Udvalgte værker 

 Symfoni nr. 1 (1925) - for orkester
 Symfoni nr. 2 "Sinfonietta" (1926) - for orkester
 Symfoni nr. 3 (1927) - for strygeorkester
 Symfoni nr. 4 "Koncert for orkester" (1929)
 Symfoni nr. 5 (1930) - for orkester
 Symfoni nr. 6 (1950) - for orkester
 Symfoni nr. 7 "Aeneas-Silvius" (1956-1957) - for orkester
 Koncertante suite (1961) - for blæsere, slagtøj og kontrabas
 2 Klaverkoncerter (1927-1928, 1930) - for klaver og orkester
 Obokoncert (1962) - for obo og orkester
 Bratschkoncert (1949) - for bratsch og orkester
 Kammerkoncert (1971) - for orkester
 "Facetter" (1975) - for trompet og klaver

Komponister fra Schweiz
Willy Burkhard

Willy Burkhard (født 17. april 1900 i Bern, død 18. juni 1955 i Zürich, Schweiz) var en schweizisk komponist.

Han har komponeret orkestermusik, 3 symfonier, koncertmusik, kammermusik og vokalmusik. Burkhard hører til en af de ledende schweiziske komponister.

Udvalgte værker 
 Symfoni nr. 1 (1926-1928) - for orkester
 Symfoni nr. 2 (1944) (i en sats) - for orkester
 Symfoni nr. 3 "Lille Symfoni Giocosa" (1949) - for kammerorkester
 2 Violinkoncerter (1925, 1943) - for violin og orkester
 Koncert (1939) - for orkester
 2 strygekvartetter (1929, 1943) 
 7 sange (1924-1925) - sang
 4 nattesange (1924) - sang

Komponister fra Schweiz
Personer fra Bern
Jimmie Johnson

Jimmie Kenneth Johnson (født 17. september 1975), med tilnavnet "Superman" fra kollega føreren Mark Martin, er en amerikansk stock car racer fra El Cajon, Californien. Johnson startede sin NASCAR karriere i 1996 og i øjeblikket kører de 48 Lowe's / Kobalt Tools Chevrolet Impala co-ejet af Rick Hendrick og hans holdkammerat Jeff Gordon, der drives af Hendrick Motorsports. Johnson er en fire-tiden NASCAR Sprint Cup Series mester, og i 2009 blev han den eneste føreren til at vinde fire på hinanden følgende Sprint Cup Series Championships. Han er i 2009 Sportsmand of the Year af Associated Press, 2009 NASCAR Sprint Cup Series føreren af året, samt at blive betragtet som 2000's "Driver af dette årti."

Eksterne henvisninger 

 Team Lowe's Racing: Jimmie Johnson's official web site
 NASCAR.com: Jimmie Johnson
 Jimmie Johnson on FoxSports
 The Jimmie Johnson Foundation

Motorsportsfolk fra USA
Hans Henrik Engqvist

Hans Henrik Engqvist (12. august 1912 i København – 28. april 2003) var en dansk restaureringsarkitekt, gift med keramikeren Lisa Engqvist. Han har øvet en stor indflydelse på restaureringsfaget i Danmark, både gennem sit omfattende praktiske virke med restaurering af huse og sin forfattervirksomhed.

Uddannelse 
Han var søn af civil- og baneingeniør, senere banechef Thorvald Engqvist og Hedda Emilie Nikoline Helsengreen, tog realeksamen fra Gentofte Statsskole 1930 og gik på Kunstakademiets Arkitektskole 1931-38. I studietiden var han ansat hos Hos Mogens Clemmensen 1933-38, hvilket kom til at præge hans interesser i retning af bygningsundersøgelser og -opmåling. Engqvist var hos Thomas Havning 1938-41.

Virke 
Han drev egen tegnestue fra 1941, 1960-70 sammen med Karsten Rønnow.

Engqvist har været lærer på Kunstakademiets Arkitektskole fra 1938, docent ved afd. for nordisk arkitekturhistorie og opmåling 1957-82 samt arkitekt for Den Gamle By, Århus sammen med Aksel Skov 1941-60. Han har været leder af adskillige bygningshistoriske undersøgelser, bl.a. for Nationalmuseet 1940-56, konsulent for Det Særlige Bygningssyn fra 1946, leder af Kunstakademiets studier af byer og bygningskunst på de tidligere dansk-vestindiske øer 1960-61. Han har været medlem af Det Særlige Bygningssyn 1980-83 og har været redaktør af serien Bygningsarkæologiske Studier fra 1984. 

I sit virke som restaureringsarkitekt har han forenet den kunstneriske indstilling med antikvarisk pietetsfølelse. Hans opgaver har bl.a. omfattet utallige borgerhuse samt herregårde såsom Hesselagergård, Gammel Estrup, Tybjerggård, Gammel Estrup, Nørre Vosborg, Ørbæklunde og Holmegård samt kirker og præstegårde. Ofte han han stået for nybyggeri, der skulle tilpasses ældre bebyggelse i bykernerne. Engqvist har skrevet bl.a. Dansk Stilhistorie (1943), Københavnske Borgerhuse (1948) og Sønderjyske byer (1951) samt flere specialstudier, fx Kong Hans' Vingård (1951) og Tjele (1974).

Hæder 
Han har modtaget legat fra Glashandler Johan Franz Ronges Fond 1937, Akademiets stipendium 1940, 1942, 1946 og 1948-49, støtte fra Ny Carlsbergfondet 1953-54 og 1964-65, Statens Videnskabsfond 1963-66. For disse midler har han berejst det meste af Europa samt Danmarks tidligere kolonier. 1975 blev han belønnet med Eckersberg Medaillen. Han var Ridder af Dannebrog. Han har været medlem af bestyrelsen for Foreningen til Gamle Bygningers Bevaring og er æresmedlem af Antikvarisk Selskab i Ribe.

Han blev gift 15. juni 1935 i Gentofte med keramikeren Hedvig Elisabeth Birgitte Hesler (5. maj 1914 i Firenze – 4. november 1989 i Gentofte), datter af eksam. faglærerinde Anna Gunhilde Andersen Hesler.

Kilder 
 
 Ebbe Hædersdal, "Hans Henrik Engqvist", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Faglitterære forfattere fra Danmark
Arkitekter fra Danmark
Riddere af Dannebrog
Danskere i 1900-tallet
Personer fra København
Personer i Kraks Blå Bog (afdøde)
Dansksprogede forfattere fra Danmark
Ansatte ved Kunstakademiets Arkitektskole
Komplet & rariteter

Komplet & rariteter er navnet på et bokssæt med popduoen Labans samlede værker, som udkom i 2010.

Indhold 

 Laban, 1982
 Laban 2, 1983
 Laban 3, 1984
 Laban 4, 1985
 Laban 5, 1987
 Caught by surprise, 1986 (engelsk udgivelse)
 Roulette, 1987 (engelsk udgivelse)
 Rariteter, 2010

Spor på Rariteter 

Album fra 2010
Laban-album